Ámá wigí̵ xexɨrí̵meáyo dɨŋí̵ sɨxí̵ nuyiróná Gorɨxo nánɨ wáyí̵ wí winarɨŋí̵manɨ . Dɨŋí̵ sɨxí̵ nuyiróná úrapí wí mɨwikárí̵ aga xɨxenɨ naŋí̵nɨ nuyirónáyí̵ , wáyí̵ bɨ mɨwiní̵ sáyí̵ ikárɨnarɨgí̵árɨnɨ . Mí̵kí̵ ámá Gorɨxo nánɨ wáyí̵ winarɨŋí̵ , ayí̵ rɨpɨ nánɨrɨnɨ . “ Gorɨxo nionɨ gí̵ sɨpí yarɨŋápɨ tí̵nɨ xɨxenɨ sɨpí nikárɨní̵árí̵anɨ ? ” nɨyaiwiro nánɨ wáyí̵ winarɨŋí̵rɨnɨ . Wáyí̵ winarɨŋí̵yí̵ xexɨrí̵meáyo sɨnɨ dɨŋí̵ sɨxí̵ xɨxenɨ muyarɨgí̵á eŋagɨ nánɨ rarɨŋɨnɨ .
